29/04/2013 | Administración LocalMunicipal
Ferrol
Urbanismo
Notificación a Profevi, SLU - OM 667/10

CSF De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado da Área de Medio Ambiente, Urbanismo, Servizos e Seguridade deste Concello, por delegación da Alcaldía do 13/06/2011 (BOP 29/06/2011), con data de hoxe, aprobou, elevándoa a resolución, unha proposta da Xefatura do Negociado de Licenzas, que literalmente transcrita di así: “Con data do 16/08/2010 Profevi S. L. U. solicitou licenza de obras menores para impermeabilización e cambio de solado de terraza, cambio de canle de cuberta, reparación do encontro da cuberta coa medianeira, impermeabilización de fachada de granito na Estrada de Castela 70-72. Con data 02/04/2012 notificouse escrito no que se require o pago de imposto sobre construcións, instalacións e obras, taxa urbanística e taxa de ocupación por importes de 676,49, 71,21 e 18,90 euros, respectivamente, para o que se outorga un prazo de dez días para cumprimentar o sinalado, e coa advertencia de que o seu incumprimento se lle terá por desistida a súa petición. A data de hoxe, non consta efectuado o pago das autoliquidacións sinaladas. Conforme o disposto no artigo 71 da Lei 30/1992 de réxime xurídico das administracións públicas e do procedemento administrativo común, modificada pola Lei 4/1999, se o interesado non corrixe os defectos ou presenta a documentación no prazo sinalado, terase por desistida a petición, previa resolución ditada nos termos previstos no artigo 42. Segundo isto, propoño ao concelleiro delegado da Área de Medio Ambiente, Urbanismo, Servizos e Seguridade a adopción da seguinte resolución: Ter por desistida a petición presentada por Profevi S. L. U. e proceder ao arquivo da solicitude de licenza de obras menores no inmoble situado na Estrada de Castela 70-72 (OM 667/10).” Recursos: Contra a resolución que é definitiva en vía administrativa, poderá vostede interpoñer recurso de reposición ante o mesmo órgano que o ditou ou interpoñer directamente recurso contencioso-administrativo ante o Xulgado do Contencioso-Administrativo no prazo de dous meses contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer recurso de reposición previo ao contencioso-administrativo, deberá facelo ante o órgano municipal do que dimana o presente acto no prazo dun mes contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer recurso contencioso-administrativo ante o Xulgado do Contencioso-Administrativo no prazo de dous meses contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer recurso contencioso-administrativo ante o Xulgado do Contencioso-Administrativo no prazo de seis meses, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 26 de novembro de 2012.” Ferrol, 16 de abril de 2013. O concelleiro delegado da Área de Medio Ambiente, Urbanismo, Servizos e Seguridade, Asdo.- Guillermo Evia Pérez